Davki so prispevki za državo, ki jih državljani plačujemo zato, da lahko država normalno funkcionira. Gre za denar, s katerim država financira državne stroške, kot so gradnja cest, šol, bolnišnic in drugih javnih ustanov ter območij. Obdavčeno je praktično vse, kar nas kot družbo obdaja, od plač, nakupov, nepremičnin.
S plačevanjem davkov državljani ne le financiramo gradnje šol, javnih parkov, bolnišnic ipd. temveč tudi prispevamo k plačam javnih uslužbencev, kot so sodstvo, policija, zdravstvo in šolstvo. To so organi, ki ključno prispevajo k delovanju družbe in so financirani s strani države.
Davke določi in pobira državni organ – finančna uprava RS. Gre za denar, ki so ga dolžni plačevati vsi davkoplačevalci. Ker pa gre za denar, ki lahko za marsikoga predstavlja veliko finančno obremenitev, pa je potrebno davke plačevati zmerno oziroma toliko, kot je zahtevano. V primeru, da se na to ne spoznamo, se je najbolje obrniti na davčne svetovalce, ki s poznavanjem davčne zakonodaje bistveno pripomorejo k reševanju nastalih problemov.